**Puhumaton lapsi - Oikean ilmapiirin luominen päiväkodissa, koulussa ja kotona
Ohjeita päiväkodin ja koulun henkilökunnalle**

**KYLLÄ:**

* tiedosta lapsen puhumisen vaikeus hyväksyvällä ja rennolla tavalla; voit sanoa lapselle ymmärtäväsi puhumisen olevan hänelle vaikeaa samalla painottaen tilanteen tilapäisyyttä
* vakuuta lapselle, että puhuminen helpottuu, kun hän vain etenee vähitellen ja yrittää osallistua pieni askel kerrallaan
* jos mahdollista, tapaa lasta hyvän suhteen luomiseksi kotona, joka on ympäristönä lapselle turvallinen
* rohkaise kommunikointiin rentoutuneessa ilmapiirissä, luomatta lapselle painetta puhumiseen, esimerkiksi myönteisesti reagoimalla eleillä kommunikoitiin
* anna lapsen olla niiden lasten seurassa, joille hän puhuu muissa ympäristöissä, esim. kotonaan
* tarjoa lapselle vaihtoehtoisia kommunikoinnin muotoja (esim. osoittaminen, kuvan esittäminen, taululle kirjoittaminen, viittaaminen) väliaikaisena vaiheena silloin, kun lapsen on vaikea puhua
* järjestä yhteisiä ryhmäaktiviteetteja, joissa ei ole tarvetta puhua ja varmista, että kaikki tietävät sen
* kutsu vanhemmat osallistumaan luokkatilanteisiin lapsen puhumisen helpottamiseksi
* rohkaise vanhempia kutsumaan luokkakavereita kotiin koulun jälkeen ja lomilla
* ennakoi lapselle muutokset ja siirtymät hyvissä ajoin etukäteen kuvin, kuvitetuin aikatauluin ja tutustumalla uusiin paikkoihin ennakkoon
* ilmaise lapselle, ettet vaadi osallistumista, vaan tarjoat mahdollisuuden siihen, esim. ”Ihana väri! Mikähän sinun lempiväri mahtaisi olla”, ”Katsohan tätä! Veikkaanpa, ettet ole nähnyt tällaista ennen”
* yritä löytää aikaa olla kahden kesken lapsen kanssa erillisessä pienessä tilassa tai rauhallisessa huoneen nurkkauksessa
* anna tehtäviä, jotka tarjoavat mahdollisuuden puhumiseen tilanteissa, joissa lapsi tuntee olonsa turvallisemmaksi, esim. ”Voitko viedä (uuden lapsen) naulakolle ja näyttää, mihin voi laittaa jumppavaatteet?”, ”Vietkö äidin käytävään ja näytät hänelle mitä olemme askarrelleet”, ”Autapas (taitamattomampaa lasta) siivoamaan tavarat, hän ei ole ihan varma mitä pitäisi tehdä”
* tue kaverisuhteita ja ystävystymisistä muihin lapsiin aktiivisesti
* käytä nukkeja, naamioita, äänellisiä leluja ja äänitettyjä viestejä auttaaksesi lasta käyttämään ääntä toisen hahmon kautta draaman keinoin
* varmista, että perhe, ja muu päiväkodin tai koulun henkilöstö ymmärtää lapsen tarpeet

**ÄLÄ:**

* loukkaannu, kun lapsi ei puhu sinulle
* anele, lahjo tai uhkaile lasta puhumaan, äläkä sano, että sinulle olisi tärkeää kuulla lapsen puhuvan
* kysy suoria kysymyksiä, jotka ohjaavat huomion lapseen etenkään muiden katsoessa ja odottaessa vastausta
* katso suoraan lapseen tarjottuasi mahdollisuuden puhumiseen, koska silloin viestit odottavasi hänen puhuvan
* yritä ennakoida ja arvailla lapsen jokaista tarvetta, vaan anna hänen hakeutua kommunikointiin
* kiinnitä erityistä huomiota vaikenemiseen, mutta palkitse jokaisesta yrityksestä kommunikoida, auttaa ja osallistua eri muodoissaan